UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Flynn ei kavatse senati luurekomitee nõudmist täita
#000003
USA endine rahvusliku julgeoleku nõunik Michael FLynn andis esmaspäeval teada, et ta ei kavatse täita senati luurekomitee nõudmist anda üle kogu informatsioon, mis puudutab tema kontakte Venemaa esindajatega eelmise aasta presidendivalimiste ajal.
#000005
Senati luurekomitee, mida juhivad vabariiklane Richard Burr ja demokraat Mark Warner, tunnevad huvi nii erukindral Flynni kui ka teiste Donald Trumpi meeskonna nõunike seoses komitee poolt korraldatud juurdlusega, mis puudutab Venemaa sekkumist USA valimistesse, vahendas Politico.
#000006
Flynn oli ka varem mõista andnud, et ei tule senati luurekomitee nõudmisele vastu, ning ta nõustus koostööd tegema vaid tingimusel, et tema puhul välistatakse kriminaalsüüdistuste esitamine.
#000007
Erukindrali advokaat Robert Kelner selgitas esmaspäeval luurekomiteele saadetud kirjas, et tema klient toetub USA põhiseaduse viiendale muudatusele, mis puudutab enda vastu tunnistuste andmist. Advokaadi sõnul saab ka soovitud dokumentide üleandmist tõlgendada kui tunnistamisakti.
#000008
Kelner lisas, et Flynn oli varem lubanud tulla tunnistama, kui talle pakutakse kaitset "ebaõiglaste süüdistuste eest", ning et see seisukoht pole muutunud. Advokaadi sõnul on Flynni kartus tekkinud olukorras põhjendatud ja ta tuletas meelde, et mitmed kongressi liikmed on kutsunud üles Flynni vastu süüdistusi esitama.
#000009
Hetkel pole veel selge, kas senat hääletab nüüd Flynni määruse eiramise asjus. Tegu on keerulise juriidilise protseduuriga, kuid selle läbimineku korral saadetakse Flynni juhtum edasi justiitsministeeriumisse kriminaalasja algatamiseks või föderaalkohtusse tsiviilõigusliku sunni rakendamiseks.
#000010
Flynn pidi Trumpi rahvusliku julgeolekunõuniku kohalt lahkuma jaanuaris, kui tuli välja, et ta oli oma Valge Maja kolleegidele ja ka asepresident Mike Pence'ile andnud ebapiisavat infot suhtluse kohta, mis tal oli olnud Venemaa USA suursaadiku Sergei Kisljakiga üleminekuperioodi ajal. Trumpi administratsioon on mõista andnud, et iseenesest polnud üleminekumeeskonna liikme Flynni kontaktid Vene suursaadikuga midagi erilist ja ebaseaduslikku ning et tagasiastumise - sisuliselt vallandamise - põhjuseks olid ikkagi administratsiooni liikmetele tema poolt antud valeütlused.
#000011
Erukindral Flynni näol oli juba valimiskampaania ajal tegu ühega neist isikutest, keda Trumpi kriitikud süüdistasid liiga lähedastes või kummalistes suhetes Venemaaga. Pärast erruminekut oli Flynn olnud regulaarselt analüütikuks Venemaa propagandavahendiks peetavas telekanalis RT ning 2015. aastal istus ta ühel RT galaõhtul president Vladimir Putini lähedal. Galaõhtul peetud kõne eest sai ta oma konsultatsioonifirma kaudu ka RT käest raha.
#000012
Pärast äsjast ametist lahkumist tuli välja ka see, et ta on oma konsultatsioonifirma kaudu teinud lobitööd ka Türgi valitsuse heaks.
#000013
Detsembris pidi aga üleminekumeeskonnast lahkuma tema poeg Michael Flynn Jr, kes levitas Twitteris libauudist, mis oli seotud nn pizzagate'iga.
#000014
President Barack Obama nimetas Flynni 2012. aastal sõjaväeluure (DIA) juhiks, kuid sellelt kohalt oli ta sunnitud aga juba 2014. aastal lahkuma - väidetavalt halva juhtimise ja äkilise iseloomu tõttu. Pärast ametist lahkumist sai temast väga teravasõnaline Obama administratsiooni kriitik ning allikate väitel liikus kibestunud Flynn just seetõttu lõpuks Trumpi ringkonna lähistele.
#000015
USA meedia andmetel oli Flynn ka peamiseks teemaks president Trumpi ja Föderaalse Juurdlusbüroo (FBI) juhi James Comey vastasseisus. Väidetavalt oli Trump avaldanud soovi, et Comey erukindral Flynni puudutava uurimisega ei jätkaks, ning kui seda ei juhtunud, FBI juht vallandati. Samal ajal väidavad mitmed väljaanded ka seda, et Trump sooviks hea meelega Flynni kunagi uuesti Valges Majas näha.
#000016
Trumpi endine nõunik tunnistas end valetamises süüdi
#000017
Leht: Trump soovis, et teised juhtivad ametnikud FBI direktorit mõjutaksid
#000018
USA ajalehe väitel pakkus Kushner venelastele salajast sidekanalit
#000020
"Välisilm": vabariiklased kardavad, et skandaalid jätavad muud teemad varju
#000021
USA presidendi nõunik on ajalehe väitel FBI uurimise all
#000022
Leht: asejustiitsminister ähvardas Comey vallandamise asjus tagasi astuda
#000025
Senati luurekomitee kutsus Comey tunnistusi andma
#000026
Eksnõunik Flynn on valmis andma tunnistusi, kui talle tagatakse puutumatus
#000031
Tallink tegi ametiühingule ettepaneku sõlmida seitsmeaastane palgalepe
#000034
Muusikaettevõtja: suurepärased artistid tahavad kogu aeg paremaks saada
#000036
Kaitseministeerium soovib müüa Tallinna kesklinnas asuva hoone
#000039
Bloomberg: Venemaa valmistub suurpealetungiks veebruaris või märtsis
#000040
USA tehnoloogiaettevõtetest kaob tuhandeid töökohti
#000043
Tarmu Tammerk: valimiste kajastamisest ERR-is
#000044
Politico: lääneriigid arutavad Ukrainale hävituslennukite saatmist
#000049
Esimene kandidaatidega küsitlus näitab suurimat toetust Reformierakonnale
#000050
Stefan Sorokin võitis olümpiafestivalil hõbemedali
#000054
Poole sajandiga võivad kaduda kohanimedest pea pooled
#000056
Jutt kurjast koeratõust on liigne lihtsustus
#000057
Andres Mustonen: milleks suhelda inimestega, kes ei ole sinuga samas maailmas?
#000061
Rosalial ilmus uus singel "LLYLM"
#000063
Narvas ootab muutmist veel mitu tänavanime
#000067
Muutlik talv on muutnud teed auklikuks
#000069
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000070